
PATVIRTINTA
Šiaulių miesto savivaldybės tarybos
2025 m.                 sprendimu Nr. T-





 SKYRIUS


.	Lėšų, skirtų išlaidoms, susijusioms su  Šiaulių miesto savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo (toliau – Aprašas) paskirtis – nustatyti valstybės biudžeto lėšų, skirtų išlaidoms, susijusioms su  Šiaulių miesto savivaldybės  mokyklų (toliau – savivaldybės mokyklos) mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo, panaudojimo ir atsiskaitymo tvarką. 
. Valstybės biudžeto lėšos Šiaulių miesto savivaldybei (toliau – Savivaldybė) skiriamos iš Lietuvos Respublikos švietimo, mokslo ir sporto ministerijai patvirtintų asignavimų, numatytų mokytojams pasitraukti ir pritraukti vadovaujantis švietimo, mokslo ir sporto ministro įsakymu.
. Lėšos paskirstomos švietimo įstaigoms (toliau – mokykla), kurių savininkė yra Savivaldybė.
. Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos biudžeto sandaros įstatyme ir kituose teisės aktuose. 

 SKYRIUS


. Valstybės biudžeto lėšos mokytojams pasitraukti skiriamos išeitinių išmokų išlaidoms visiškai arba iš dalies padengti, kai išeitinės išmokos mokamos mokytojams, su jais šalių susitarimu nutraukiant darbo sutartis šiais atvejais:
. dėl mokyklų tinklo pertvarkos – lėšos šiam tikslui skiriamos prioriteto tvarka;
  visiškai patenkinus Aprašo 5.1 papunktyje nurodytų išeitinių išmokų poreikį, valstybės biudžeto lėšos gali būti skiriamos:
. dėl savininko teises ir pareigas įgyvendinančios institucijos priimto sprendimo mokykloje mažinti klasių (grupių) skaičių, išskyrus Aprašo 5.1 papunktyje nurodytą atvejį;
. mokytojui įgijus teisę į visą socialinio draudimo senatvės pensiją.
. Išeitinės išmokos, kuriai mokėti skiriamos valstybės biudžeto lėšos, dydis vienam asmeniui negali viršyti:
. dviejų mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi iki penkerių metų;
. trijų mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo penkerių iki dešimt metų;
. keturių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo dešimt iki dvidešimt metų;
. penkių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo dvidešimt iki dvidešimt penkerių metų;
.  šešių mokytojo vidutinių mėnesinių darbo užmokesčių dydžio,  kai darbo santykiai su darbdaviu atleidimo iš darbo dieną tęsėsi dvidešimt penkerius ir daugiau metų.
. Savivaldybės mokyklose mokytojų išeitinių išmokų, mokamų vadovaujantis Aprašu, išlaidos iš valstybės biudžeto lėšų dengiamos iš dalies: valstybės biudžeto lėšų dalis negali būti didesnė kaip 2/3 nuo faktiškai išmokėtos išeitinių išmokų sumos, o Šiaulių miesto savivaldybės biudžeto (toliau – savivaldybės biudžetas) lėšų dalis negali būti mažesnė kaip 1/3 nuo faktiškai išmokėtos išeitinių išmokų sumos.

 SKYRIUS


. Valstybės biudžeto lėšos mokytojams pritraukti skiriamos savivaldybės mokyklose taikomoms priemonėms, kurios paskatintų asmenį užimti laisvą mokytojo darbo vietą ir dirbti joje (toliau – mokytojų pritraukimo priemonės), finansuoti.
. Mokytojų pritraukimo priemonės, finansuojamos iš valstybės biudžeto lėšų, gali būti pradėtos taikyti asmeniui, einamaisiais kalendoriniais metais priimtam į laisvą mokytojo pareigybę mokykloje (visai mokytojo pareigybės darbo laiko normai arba jos daliai):
. jei asmuo nėra dirbęs mokytoju valstybinėje arba savivaldybės mokykloje pagal ikimokyklinio, priešmokyklinio, bendrojo ugdymo ar profesinio mokymo programas;
. jei asmuo yra dirbęs mokytoju valstybinėje arba savivaldybės mokykloje pagal ikimokyklinio, priešmokyklinio, bendrojo ugdymo ar profesinio mokymo programas, išskyrus šiuos atvejus:
. kai mokytojas, priimtas į mokyklą, joje yra dirbęs neterminuotai per pastaruosius 12 mėnesių;
. kai mokytojas yra dirbęs neterminuotai per pastaruosius 12 mėnesių mokykloje, kuri yra toje pačioje gyvenamojoje vietovėje (tame pačiame mieste, miestelyje ar kaime) kaip mokykla, į kurią yra priimtas.
. Asmeniui taikomos mokytojų pritraukimo priemonės yra individualiai su juo derinamos ir nustatomos mokyklos vadovo sprendimu apibrėžtam laikotarpiui, bet ne ilgiau kaip iki einamųjų kalendorinių metų pabaigos. 
. Valstybės biudžeto lėšos gali būti  skiriamos šioms mokytojų pritraukimo priemonėms finansuoti:
. materialinei paramai; 
. važiavimo į darbą ir atgal visuomeniniu transportu, taip pat nuosava, išsinuomota ar pagal panaudos sutartį perduota transporto priemone išlaidoms kompensuoti;
. gyvenamojo ploto nuomos išlaidoms kompensuoti;
. kvalifikacijos įgijimo ir tobulinimo išlaidoms kompensuoti (pedagogo kvalifikacijos, kito mokomojo dalyko ar pedagoginės specializacijos kompetencijų įgijimo, kvalifikacijos tobulinimo ir su juo susijusioms išlaidoms kompensuoti);
. persikėlimo iš kitos gyvenamosios vietovės išlaidoms kompensuoti.
. Mokytojų pritraukimo priemonių finansavimo lėšų suma asmeniui negali viršyti 3 bazinių socialinių išmokų dydžio sumos kiekvieną mėnesį.

 SKYRIUS


. Norėdama gauti valstybės biudžeto lėšų išlaidoms, susijusioms su savivaldybės mokyklų mokytojų personalo optimizavimu ir atnaujinimu, finansuoti, mokykla turi pateikti Savivaldybės administracijos Švietimo skyriui (toliau – Švietimo skyrius) paraišką gauti valstybės biudžeto lėšų (toliau – paraiška), parengtą pagal Aprašo priede pateiktą formą, iki Švietimo skyriaus atskirame rašte nurodytos datos. 
. Valstybės biudžeto lėšos, skirtos savivaldybės mokyklų mokytojams pasitraukti, paskirstomos šia tvarka:
. jei mokyklų poreikis neviršija šiam tikslui skirtos lėšų sumos, lėšos paskirstomos pagal poreikį;
. jei mokyklų poreikis viršija skirtą lėšų sumą, lėšos mokykloms paskirstomos proporcingai, pirmiausia patenkinant poreikį, nurodytą Aprašo 5.1 ir 5.2  papunkčiuose. 
. Jeigu paskirsčius valstybės biudžeto lėšas, skirtas mokytojų pasitraukimo išlaidoms padengti, lieka nepanaudotų Savivaldybei tam tikslui skirtų valstybės biudžeto lėšų, jos skiriamos finansuoti savivaldybės mokyklose taikomas priemones mokytojams pritraukti pagal mokyklų teikiamas paraiškas. 
. Esant didesniam lėšų poreikiui mokytojų pritraukimo priemonėms finansuoti, negu Savivaldybei skirta lėšų suma, valstybės biudžeto lėšos paskirstomos mokykloms proporcingai poreikiui.
. Jeigu iki Švietimo skyriaus nurodyto termino pagal mokyklų pateiktas paraiškas yra paskirstomos ne visos valstybės biudžeto lėšos, skirtos išlaidoms, susijusioms su  savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, finansuoti, Švietimo skyrius informuoja mokyklas apie galimybę papildomai teikti paraiškas Švietimo skyriui iki einamųjų metų rugsėjo 30 d. 
. Valstybės biudžeto lėšos išlaidoms, susijusioms su savivaldybės mokyklų mokytojų personalo optimizavimu ir atnaujinimu, finansuoti mokykloms yra skiriamos Savivaldybės tarybos sprendimu.  
. Jei darbdavys šalių sutarimu nutraukia su darbuotoju darbo sutartį, pagal Aprašą išmoka jam išeitinę išmoką ir su tuo pačiu darbuotoju einamaisiais metais sudaro naują darbo sutartį, darbuotojo išeitinių išmokų išlaidoms visiškai ar iš dalies padengti panaudotos valstybės biudžeto lėšos laikomos panaudotomis ne pagal paskirtį ir turi būti grąžintos laikantis Aprašo 20 punkto nuostatų.
. Skirtas, bet nepanaudotas, numatomas tais metais nepanaudoti ar ne pagal paskirtį panaudotas valstybės biudžeto lėšas mokyklos iki einamųjų metų gruodžio 25 d. grąžina į savivaldybės biudžetą.
. Savivaldybė už valstybės biudžeto lėšų panaudojimą atsiskaito Lietuvos Respublikos švietimo, mokslo ir sporto ministro nustatyta tvarka.

